# Colombo

### A Wikipédiából, a szabad lexikonból.

  Nem összetévesztendő a Columbo című tévésorozattal, melynek főszereplője Peter Falk volt.

Colombo fekvése Ceylon szigetén
Colombo az űrből

Colombo (szingaléz nyelven Kolamba, tamil nyelven கொழும்பு), Srí Lanka fővárosa, egyben legnagyobb városa. Lakosainak száma 642 000 (2001), külvárosokkal együtt 2,25 millió.

## [szerkesztés] Nevének eredete

A Colombo név eredete a szingaléz Kola-amba-thota, amely lombos mangófákkal övezett kikötőt jelent. Ibn Batuta szerint a helyet már a 14. században Kalanpunak nevezték. A név a portugálokat Kolumbusz Kristófra emlékeztette, így a nagy felfedező nevéhez hasonló alakban vették át a bennszülöttektől.

Hindu templom Colombóban

## [szerkesztés] Története

Colombo már kétezer évvel ezelőtt is ismert volt a római, arab és kínai kereskedők számára. A 8. században muzulmánok telepedtek le itt, akik a szingaléz királyság területére bonyolították a kereskedelmet a külvilággal. A portugálok a 16. században érkeztek ide. Elűzték a muszlimokat és az itteni fűszerkereskedelem védelmére erődöt építettek., ahova állandó helyőrséget telepítettek. 1656-ban heves ostrom után a hollandok foglalták el az erődítményt és a települést. 1796-ig Colombo volt a Holland Kelet-Indiai Társaság által irányított tengeri tartományok fővárosa. 1802-ben a terület új urai a britek Colombót tették meg Ceylon nevű gyarmatuk székhelyévé.

A gyarmatosítás korszaka 1848-ban ért véget, amikor a Ceylon elnyerte függetlenségét. A külföldi gyarmatosítás azonban máig is tartó mélyreható nyomokat hagyott a térségben. Ez megmutatkozik a törvényekben éppúgy mint az öltözködésben, az ételekben, a vallásban, a nyelvben és a nevekben. A sok évszázados gyarmati uralom legnyilvánvalóbb maradványa a város épületeiben mutatkozik meg, melyeken a portugálok, a hollandok és az angolok is rajta hagyták névjegyüket. Az 1980-as években Colombo elveszítette kizárólagos fővárosi rangját. Srí Lanka új adminisztrációs fővárosa ma Sri Jayawardenepura-Kotte.

## [szerkesztés] A mai Colombo

Ma a Srí Lanka-i vállalatok többségének Colombo a székhelye. Az ipari tevékenység főként a vegyipar, a textilipar, üvegipar, cementgyártás, bőripar és bútoripar. Jeletős az aranyművesség, az ékszerészet. A várostól nem messze olajfinomító is működik. A városközpontban áll Dél-Ázsia második legmagasabb épülete a Világkereskedelmi Központ. A 40 emeletes Twin Tower komplexum fontos kereskedelmi vállalatok székháza.

A város a központja az ország kulturális életének is. Itt van a Colombói Egyetem, több főiskola, a nemzeti múzeum, számos templom és mecset. A város buddhista és hindu templomai több száz éves múltra tekintenek vissza. Itt van a Srí Lanka-i Rádó székháza, a Sri Lanka Broadcasting Corporation Dél-Ázsia legrégibb rádióállomása.

Az elnöki palota

## [szerkesztés] Látnivalók

Colombo szíve ma is az erőd, ahol a kormány irodáinak legtöbbje és az öt legelegánsabb szálloda található. Itt található az éjszakai szórakozóhelyek többsége is. Itt vannak a legjobb üzletek, éttermek, a bankok, a főposta, a bevándorlási hivatal és az utazási irodák. A legfontosabb turista látványosságok a gyarmatosítás korában emelt épületek:

- Az elnöki palota, amely korábban a parlament épülete volt.
- A 19. században épített Grand Oriental Hotel.
- A Lighthouse Clock Tower óratorony, mely az erőd talán legjellegzetesebb épülete és állandóan mutatja az időt.
- A főposta épülete.
- A holland időszakban épített Delft Gateway.
- A rendőrkapitányság épülete egykor holland kórház volt.
- A gyarmati korszakban épültek még a Chartered Bank Building, a Hong Kong és a Shanghai Bank, valamint a Gordon Gardensben levő Queen Victoria Station épületei.

- A modern épületek közül a Ceylinco Building, mely az ország egyetlen az 1960-as években épített magas épülete, a Világkereskedelmi Központ, valamint a Hilton, Galadari és a Intercontinental Hotel épületei érdemel említést.
- Ma is láthatók még azok az ágyúk, melyeket még a portugálok hoztak ide és egykor a várost védték az ellenséges támadókkal szemben.
- Közel a tengerhez és a strandhoz található a Galle Face Green, ahol nagy tömegek szoktak összegyűlni és hatalmas koncerteket rendeznek.
- A Slave Island egy sziget, melyet a Beira Lake, a város legnagyobb tava vesz körül. Egyokr a hollandok itt tartották az afrikából idehurcolt rabszolgákat. Ez ma a város kereskedelmi negyede, ahol kereskedelmi cégek, luxusszállodák, bevásárlóközpontok és áruházak sorakoznak. Éjszaka itt is élénk élet zajlik.
- A Kollupitiya vagy Colpetty az a városrész, ahol legjobban megnyilvánul Colombo világvárosi jellege. Mindenütt felhőkarcolók, modern vásár és üzleti komplexumok láthatók. 2008-ban itt fog felépülni Dél-Ázsia legmagasabb felhőkarcolója, a Hyatt Regency.

## [szerkesztés] Külső hivatkozások

- Colombo története

A Wikimedia Commons tartalmaz Colombo témájú médiaállományokat.
A lap eredeti címe "http://hu.wikipedia.org../../../c/o/l/Colombo.html"

Kategória: Srí Lanka

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Bosanski
- Dansk
- Deutsch
- Esperanto
- Español
- Suomi
- Français
- עברית
- हिन्दी
- Bahasa Indonesia
- Ido
- Italiano
- 日本語
- 한국어
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Sicilianu
- සිංහල
- Simple English
- Slovenčina
- Svenska
- தமிழ்
- ไทย
- 中文